cyanic-selkie/wikianc huggingface dataset:
Den spanske armada
Armadaen
Ut fra den tids drikkevaner medbrakte den spanske armada hele 82 000 liter vin om bord, mot bare 57 000 liter vann. Filip hadde eprsonlig regnet ut rasjonene for et halvt år. Hver mann skulle ha et halvt pund kjøtt på søndager, fisk på fredager og andre fastedager, ost hver onsdag og lørdag. Tusen hester og 11.000 par sandaler var medbrakt, og en generalinspektør som skulle overta styret av England straks Elisabeth var avsatt. I tillegg til sjøfolkene hadde de største skipene opptil 500 soldater om bord, ialt 20.000 rustningkledde soldater med sverd og spyd, hellebarder og musketter.
Britene prøvde å stenge Themsen med lenker av mastetømmer tvers over elven, men nedenfor London er Themsen drøyt 1 km bred ved høyvann, og lenkene brast flere ganger. Kveget ble drevet innover i landet, siden ingen visste hvor spanjolene tenkte å gå i land. Ved Tilbury tok dronning Elisabeth oppstilling med sin hær, ikke stort flere enn 10.000 mann. Dronningens brystpanser skal ha vært av blankpusset sølv så det glimtet i solen, og hvite strutsefjær vaiet fra det røde håret hennes. Hornene skrallet så hesten steilet, men Elisabeth var en dreven rytterske som ikke lot seg skremme. Hun red frem og tilbake og satte mot i sine menn: «Jeg redd? Let tyrants fear! Jeg vil leve eller dø med dere, midt i kampen.» Vardene ble tent straks armadaen kom til syne i sørvest, og på én natt blusset bålene helt opp til den skotske grensen. Elisabeths flåtestyrke var delt i to. Francis Drake lå i vest med de største og sterkeste skipene. Det sies at han spilte bowling i Plymouth da den spanske flåten ble meldt. Han skal ha kikket på været, og sagt: «Jeg tror vi rekker et spill og likevel får tid til å svi skjegget på spanskekongen.» Resten av den engelske flåten lå ved Dover. De minste fartøyene ventet inne i Themsens munning.
Etter at den spanske styrken hadde kjempet seg opp den engelske kanal, ble den angrepet av den engelske flåtestyrken, med støtte av nederlandske styrker i slaget ved Gravelines, på grensen mellom Frankrike og de spanske Nederlandene. Den spanske styrken ankret, men ble drevet fra ankerplassen av et angrep med «brennere» (skip satt i brann for å ødelegge fienden) fra Calais; dette ødela den spanske invasjonsplanen.
Grunnet sterk vind ble den spanske styrken deretter bokstavelig talt blåst ut i Nordsjøen, og forsøkte å seile tilbake til Spania ved å seile rundt Skottland. Dårlig vær ødela 24 av fartøyene, og de overlevende søkte hjelp i Skottland. Av den totale styrken var det 50 skip som ikke vendte tilbake til Spania. Tapet for Royal Navy var minimalt. Bare 7 skip i den engelske styrken kom ikke tilbake, og bare tre av disse gikk tapt i krigshandlinger.
De tre senere armadaer
I 1569 seilte Filips armada nr 2 ut med over hundre skip, men da blåste en voldsom storm opp i Biscayabukten, så halvparten av skipene ble ødelagt. Resten kom aldri til England overhodet. I 1597 ble armada nr 3 utsatt for nok en storm, ved innløpet til den engelske kanal, og kom seg såvidt hjem til Spania uten å ha løsnet et skudd. Filips 4. og siste armada fikk i 1601 landsatt fem tusen soldater i Irland, men de ble fordrevet etter tre måneder.
Anders Horn
Anders Horn (født 1971) er en norsk pressemann.
Han er kommunikasjonsrådgiver i LO fra 2010, og har tidligere vært politisk redaktør i Klassekampen 2005–2010 og ansvarlig redaktør i Ny Tid 2001–2005. Han har bakgrunn fra Sosialistisk Venstreparti som redaktør i Rødt Press 1991–1995 og informasjonsmedarbeider 1995–1996, men meldte seg ut i 1997.
It’s No Secret
«It's No Secret» er en pop-ballade fremført av den australske sangeren Kylie Minogue og er skrevet av låtskriverne Stock Aitken Waterman for Minogues første studioalbum Kylie (1988). Sangen ble produsert av Stock Aitken Waterman og fikk en blandet mottakelse fra kritikere. Sangen ble utgitt som den femte singelen fra albumet vinteren 1988 og nådde nummer fire i Japan og topp førti i Canada og USA.
Absolute Music 23
Absolute Music 23 er det 23. samlealbumet i den norske Absolute Music-serien og ble utgitt i 1998.
Kilder
Absolute Music 23
Frea (bille)
Utseende
Middelsstore, kraftige, mer eller mindre brunspraglete trebukker. Antennene er omtrent så lange som kroppen. Pronotum mangler en tann midt på sidekanten, men har gjerne en nær bakkanten.
Utbredelse
Slekten er vidt utbredt i Afrika (inkludert Madagaskar og Komorene).
Chlamigala
Utseende
En middelsstor, avlang, mørk bladbille, dekkvingene med gule ytterkanter. Pronotum er gult med svarte flekker på sidene.
Eilif Fredriksen
Eilif Fredriksen (født 9. august 1936) fra Stokmarknes ble norgesmester i tresteg i 1958 og 1959, og tok sølvmedalje i NM i 1957. Han fikk kongepokalen i 1958. Han representerte Stokmarknes IL og IL i BUL.
Absolute Music 24
Kilder
Absolute Music 24
Damian Kądzior
Damian Kądzior (født 16. juni 1992) er en polsk fotballspiller som spiller for Piast Gliwice.
Landslaget
Han ble tatt ut i s bruttotropp til VM i fotball 2018 i Russland.
Joaquín Carbonell
Joaquín Carbonell Martí (født 12. august 1947 i Alloza i Spania, død 12. september 2020 i Zaragoza i Spania) var en argentinsk singer-songwriter og dikter.
Hans karriere begynte i 1976. Han skrev faste spalter om tradisjonell argentinsk musikk i El Periódico de Aragón. Han var kjent for sine opptredender med Jose Antonio Labordeta. Hans siste konsert var i 2014.
Carbonell døde 12. sptember 2020 i Zaragoza i Spania av COVID-19 i en alder av 73 år.
Hornøya og Reinøya naturreservat
Hornøya og Reinøya naturreservat er et naturreservat nord/nordøst for Vardøya i Vardø kommune i Finnmark. Naturreservatet omfatter de to større øyene Reinøya og Hornøya samt holmene Avløysa og Prestholmen om lag to kilometer nordøst for sentrum av Vardø by. Det har et areal på 1 968 dekar, hvorav 500 utgjør sjøareal.
Naturreservatet ble etablert i 1983 for å bevare et viktig fuglefjell med tilhørende dyre-, fugle- og planteliv knyttet til området. Øyene er et viktig hekkeområde, også for flere rødlistede fuglearter, med en av Europas største måkekoloni.
Robby Krieger
Robert Alan «Robby» Krieger (født 8. januar 1946 i Los Angeles, Kalifornia) er en amerikansk gitarist og låtskriver.
Han var gitarist i den amerikanske rockegruppen The Doors fra gruppens dannelse i 1965 til oppløsningen i 1973, to år etter gruppens vokalist Jim Morrisons død. Krieger skrev noen av gruppens største hits, deriblant «Light My Fire», «Love Me Two Times», «Touch Me» og «Love Her Madly». Etter at The Doors ble oppløst på grunn av den tragiske og mystiske død av frontmannen og sangeren Jim Morrison, fortsatte Krieger å opptre og spille inn musikk med andre musikere, inkludert tidligere bandmedlemmer i The Doors, John Densmore og Ray Manzarek.
Krieger har deltatt på fire spor på albumet Panic Station («Shadow Street», «Solid Sound», «Armies of the Sun» og «She's a Lost Soul») av Los Angeles-bandet The Acid Casualties. I 1990 dannet Krieger en trio kalt "Robby Krieger Organization", sammen med Skip Van Winkle (tangentinstrumenter) o Dale Alexander (trommer og bakgrunnssang). I 1991 startet Krieger et nytt band, kjemt som "Robby Krieger Band", med medlemmene sønnen Waylon Krieger (gitar), Berry Oakley Jr. (bassgitar, bakgrunnssang), Dale Alexander (keyboard) og Ray Mehlbaum (trommer). Bande spilte i Nord-Amerika og Europa mfra 1991 til 1998. I år 2000, ga Krieger ut albumet Cinematix, et instrumentalt album, med gjesteopptreden av Billy Cobham og Edgar Winter.
I 2002 startet Krieger og Manzarek The Doors igjen, som "Doors of the 21st Century" med vokalisten Ian Astbury fra The Cult. (Ian Astbury framførte også «Touch Me» og en cover av «Wild Child» sammen med The Cult på hyllningsalbumet Stoned Immaculate: The Music of The Doors). Etter en diskusjon med Densmore om Doors-navnet, ble bandet kjent som "Riders on the Storm", "Ray Manzarek and Robby Krieger of the Doors" til slutt, "Manzarek–Krieger". En kort periode, inkluderte det nydannede bandet også Stewart Copeland, tommeslager i The Police fra 1977 til 1986.
Han er oppført som nummer 91 på magasinet Rolling Stones' liste over verdens 100 største gitarister gjennom tidene.
Krieger har turnert med gruppen Riders on the Storm sammen med The Doors-kollega Ray Manzarek og The Cult-vokalist Ian Astbury. Gruppen spilte på Rockefeller i Oslo 7. januar 2007.
Diskografi
Med Butts Band
'''Med Red Shift
Soloalbum
Brendan Smialowski
Brendan Smialowski er en amerikansk fotograf og fotojournalist. Han arbeider for Agence France-Presse siden 2012. Han har dekket politikk og hendelser i Washington D.C. siden 2003. Han dekker dermed mye av aktivitetene i og rundt Det hvite hus og Capitol Hill.
Fredrikskirken (Karlskrona)
Fredrikskirken (Fredrikskyrkan) ligger på Stortorget i Karlskrona, Blekinge län i Sverige og er en kirke i barokk tegnet av Nicodemus Tessin d.y.. Oppføringen av kirken startet i 1720, men den ble innviet først i 1744. Kirken er oppkalt etter kong Fredrik I av Sverige.
Kirken ble reist som en erstatning for sognets midlertidige trekirke Hedvig Eleonora kirke som lå i Drottninggatan.
Sammen med Karlskrona med Karlskronavarvet er kirken tatt opp på UNESCOs Verdensarvsliste.
Kirken
Grunnstenen ble lagt ned av landshøvding Salomon von Otter 9. september 1720 og 25. august året etter sto grunnmuren ferdig. Kirken ble innviet først i 1744 med tronfølgeren Adolf Fredrik tilstede. Tårnene ble først ferdige i 1758.
I 1790 brant kirken under en bybrann, men klarte seg betydelig bedre enn Trefoldighetskirken. Klokkenes bjelker og taket falt ned, men den store klokken ble ikke ødelagt i fallet takket være en stor mengde høvelspon som orgelbyggerne hadde etterlatt seg.
Kirken ble restaurert i 1805 og 1806 under ledelse av arkitekt Olof Tempelman. Innvendigt ble kirken restaurert fra 1913 til 1915 av Axel Lindegren. Den ble også restaurert innvendig i 1967-1968. Utvendigt ble kirken restaurert igjen i 1997-1998.
Inventar
Døpefonten er av utskåret tre og ble skjenket av skipsbyggmester Gilbert Sheldon da kirken ble innviet. Prekestolen ble utført i 1854 i nyklassisisme av arkitekt Johan Adolf Hawerman. Altertavlen er noe nyere, fra 1915, og er et barokkalter med skulpturer av J.A. Wetterlund.
I det sydlige tårnet er det et klokkespill med 35 klokker, installert i 1967 av Bergholtz klockgjuteri fra Sigtuna. Klokkespillet høres tre ganger daglig. Kirkesøvlet er bevart i et massivt verdiskap som står under det venstre galleriet forrest i kirken.
Kirkens første orgel sto opprinnelig i sognets midlertidige trekirke. Orgelbygger Lars Wahlberg fikk senere i oppgave å bygge et orgel med 29 registre, to manualer samt pedal. Da orgelet var ferdig i 1764 var antallet registre øket til 34 som ble drevet av seks store belger. Wahlbergs orgel ble i 1905 erstattet av et orgel i romantisk stil, bygget av Åkerman & Lund i Stockholm, men Wahlbergs orgel ble rekonstruert i 1982-1987 av Grönlunds Orgelbyggeri. Åkerman & Lunds orgel befinner seg fremdeles i kirken, i nedmontert stand.
E6 Helgeland nord
E6 Helgeland nord var et veiprosjekt langs Europavei 6 (E6) i kommunene Hemnes og Rana på det nordlige Helgeland i Nordland. Prosjektet innebar utbygging av 61,9 km av den 125 km lange strekningen på E6 fra Urlandå nord for Korgen i Hemnes kommune til Bolna på Saltfjellet i det nordlige Rana.
Prosjektet ble vedtatt av Stortinget under Erna Solbergs regjering den 3. juni 2014. Byggeoppdraget ble tildelt Hæhre Entreprenører AS (fra 24. november 2017 part i fusjonen BetonmastHæhre Anlegg AS, og fra 19. august 2019 atter et eget selskap). Selskapet signerte kontrakten med Statens vegvesen den 24. juni 2015 i Mo i Rana. Byggeprosjektet startet 2. september 2015, og var avsluttet den 7. november 2019.
Kontrakten til Hæhre Entrepenører AS har 15 års varighet, og innbefatter vedlikehold av veistrekningen frem til 2030.
Prosjektet var det første av tre kontraktsområder for E6 på Helgeland. De to andre er E6 Helgeland sør og E6 Kapskarmo–Svenningelv–Lien.
Jens Stoltenbergs andre regjering
Jens Stoltenbergs andre regjering la 4. oktober 2013 frem et finansieringsforslag for utbedringen av E6 på det nordlige Helgeland i Nordland. Forslaget la opp til finansiering med tre bomstasjoner.
Erna Solbergs regjering
Erna Solbergs regjering trakk tilbake proposisjonen 12. desember 2013, for å gjennomgå prosjektet på nytt. Den 6. mai 2014 la Stortingets transport- og kommunikasjonskomité frem en ny innstilling om utbygging og finansiering av 61,9 km av den 125 km lange strekningen på E6 fra Korgen i Hemnes kommune til Bolna i Rana. 15 km var bygging av ny vei, mens 47 km var utbedring av eksisterende vei. Den statlige finansieringen ble foreslått økt med 300 millioner kroner, bompengefinansieringen ble foreslått redusert fra 630 til 330 millioner kroner og gjennomført med to bommer, mot tre i det opprinnelige forslaget. Forslaget innebar 80,5% statlig finansiering og 19,5% bompengefinansiering.
Forslaget ble vedtatt av Stortinget 3. juni 2014. Den 8. oktober 2014 bevilget regjeringen 225 millioner kroner til prosjektet i statsbudsjettet for 2015.
Valget av Hæhre Entreprenører AS
Statens vegvesen la veipakken ut på anbud 8. april 2014, og håpet på dialog med minst fire entreprenører. Den 25. juni 2014 hadde to entreprenører meldt sin interesse, nemlig det norske selskapet Leonhard Nilsen & Sønner (LNS) og det svenske selskapet NCC Roads. Den 26. juni avgjorde direktør Terje Moe Gustavsen (1954–2019) i Vegdirektoratet at det ikke var mange nok interessenter i anbudsrunden. LNS ble ikke prekvalifisert, og dermed satt man i praksis igjen med kun én enkelt entreprenør.
Etter å ha endret veipakkens betingelser, lyste Vegvesenet anbudet ut på nytt 18. september 2014. Denne gangen meldte tre entreprenører sin interesse: LNS, NCC Roads og Hæhre Entreprenører AS. Den 12. juni 2015 valgte Vegvesenet anbudet til Hæhre Entreprenører AS. Det var på 1,9 milliarder kroner, eksklusiv merverdiavgift. Vegvesenet signerte kontrakten i Mo i Rana den 24. juni 2015.
Entreprenøren hadde tidligere bygd ny fylkesvei 78 gjennom Drevjadalen, inkludert Toventunnelen. Hæhre Entreprenører AS hadde videre bygd ny E6 langs Mjøsa mellom Minnesund og Stange, som en del av Fellesprosjektet E6-Dovrebanen, som ble inngått mellom Statens vegvesen og Jernbaneverket i Akershus og Hedmark.
Den 24. november 2017 ble Hæhre Entrepenører AS en del av fusjonen BetonmastHæhre Anlegg AS. Den 19. august 2019 ble det igjen et eget selskap.
Bompenger
Det er tre bomstasjoner langs E6 i Rana kommune. Den 26. november 2015 åpnet to bomstasjoner, den ene ved Reinforshei nær Røssvoll nord for Mo, og den andre i Skamdal nær Hemnes kommunegrense. Den 30. november 2019 åpnet den tredje ved Bolna nær Saltfjellet kort etter åpningen av de siste traséene. Det koster (per 2020) 76 kr å passere alle tre med personbil uten rabatt.
Parseller
E6 Helgeland nord var det første av tre kontraktsområder for E6 på Helgeland. De to andre er innbefattet i E6 Helgeland sør, og består av bygging av ny vei fra Mosjøen til Osen i Vefsn kommune og bygging av ny E6 mellom Kappskarpmo og Brattåsen og mellom Brattåsen og Lien i Grane kommune. Det svenske entreprenørkonsernet Skanska AB signerte kontraktene om byggingen av E6 Helgeland sør den 9. februar 2017, og startet arbeidet i mai 2017.
Oppstart med E6 Helgeland nord var 2. september 2015. Åpningen ble foretatt av Tom Cato Karlsen (Frp, 1974–) – daværende statssekretær i samferdselsdepartementet, Ranas ordfører Geir Waage (Ap, 1967–) og regionveisjef Torbjørn Svane Naimak (1948–). Prosjektet hadde ti parseller.
De to første parsellene (11,6 km) ble åpnet den 6. juli 2017: Parsell 1 mellom Urlandå og Dalselv (4,3 km) og parsell 4 mellom Tjæraskaret og Eiterå (7,3 km). Åpningen av parsellene ble foretatt av daværende statssekretær i samferdselsdepartementet Tom Cato Karlsen (Frp), ordfører Geir Waage (Ap) og regionveisjef Torbjørn Naimak.
De to neste parsellene (15,4 km), parsell 2 mellom Fallheia og Sandheia (7,8 km) og parsell 3 mellom Ildhøllia og Nord-Tjæraskaret (7,6 km), ble åpnet den 27. september 2018 kl 12 av samferdselsminister Jon Georg Dale (Frp, 1984–), ordfører Geir Waage (Ap) og regionveisjef Torbjørn Naimak.
De tre neste parsellene (15,1 km), parsell 5 mellom Strandjord og Messingsletta (6,5 km), parsell 6 mellom Messingsletta og Storvoll (6,2 km) og parsell 7 mellom Storvoll og Raudfjellforsen (2,4 km), var ferdige i oktober 2018, men ble ikke offisielt åpnet, fordi det manglet oppmerking. Oppmerkingen var gjort i august 2019, og parsellene ble offisielt åpnet 7. november 2019.
De to neste parsellene (6,5 km), parsell 8 mellom Raudfjellforsen og Krokstrand (4 km) og parsell 9 Krokstrand sentrum (2,5 km) var ferdige før fellesferien den 8. juli 2019, og ble offisielt åpnet den 7. november 2019.
Den siste og tiende parsellen mellom Krokstrand og Bolna (10,5 km) ble offisielt åpnet, sammen med fem andre parseller, den 7. november 2019. Åpningen skjedde ved nye Krokstrand bru, ved foten av Saltfjellet. På dette tidspunkt ble den nye brua tatt i bruk. Åpningen ble foretatt av statssekretær i samferdselsdepartementet, Allan Ellingsen (Frp, 1984–), av ordfører Geir Waage (Ap) og regionveisjef Turid Stubø Johnsen.
Denne strekningen befinner seg sørvest for Mo i Rana. Den er 4,3 km lang og går fra Urlandå i Hemnes kommune til Dalselv i Rana kommune. Veiarbeidet innbefattet fjerning av en farlig og ulykkespreget sving i Skamdalen i Rana kommune. Den nye veien ble lagt i et nytt terreng over deler av strekningen. Oppstart var 2. september 2015, og strekningen ble åpnet 6. juli 2017.
Dette er ingen parsell i E6 Helgeland nord, men videre arbeid med det omkringliggende området. Ettersom veikryss ved Skamdalen ikke kunne bygges i henhold til reguleringsplanen av 3. mars 2009, ble det lagt ut et nytt planforslag den 19. mai 2020.
I det nye planforslaget ble det også gjennomført justeringer grunnet litt for smal regulering av skråninger, geologisk utfall og oppsett av sikringsgjerder. Reguleringsplanarbeidet utløste ingen konsekvensutredning. Planforslaget var ute på høring fra 3. mai til 14. juni 2021.
Denne strekningen begynner etter Illhøllia tunnel, som ble åpnet i 2003, passerer Nevermoen og Storforshei og fortsetter til Tjæraskaret. Den er 7,6 km lang og veien følger i hovedsak den gamle trasè. Fjellknauser nordøst for Illhøllia tunnel, som tidligere gjorde veibanen uoversiktlig, ble fjernet. Mens det tidligere var to utkjørsler fra Storforshei til E6, er det nå bare én. Parsellen åpnet den 27. september 2018.
Oppstart på denne strekningen var opprinnelig satt til månedskiftet september/oktober 2016; men grunnet ledig kapasitet startet Hæhre Entreprenører opp i slutten av januar 2016. Strekningen ble åpnet 6. juli 2017.
Fra Eiterå til Strandjord ble E6 utbredret fra november 2009. Jobben ble utført av arbeidsfellesskapet M3 Anlegg, som bestod av de to entreprenørene Røstad Entreprenør og Sælleg Maskin, begge fra Verdal. Kontraktsummen var på omkring 40 millioner kroner, og prosjektet ble finansiert med penger fra regjeringen Stoltenbergs tiltakspakke. Det ble ingen bompenger på strekningen.
Ved Tjæraskaret ble en skarp og farlig kurve fjernet fra vegnettet. Strekningen som kurven inngikk i, var 1 350 meter lang. Strekningen mellom Eiterå og Strandjorda, lenger opp i dalen, er 4,8 km lang. Den befinner seg 7 km nordøst for Tjæraskaret. E6 fortsatte i grove trekk langs den tidligere strekningen, men veibredden økte fra 6 meter og mindre til 8,5 meter.
Strekningen ble åpnet den 1. juli 2011.
Denne strekningen er 6,5 km lang. Den nye veien er lagt utenom Strandjord, og følger den gamle traséen derfra til Dunderlandshagen i nærheten av Dunderland stasjon. Gamle Messingslett bru, som gikk i 90 ° vinkel over Ranelva ved Messingsletta, ble erstattet av en ny og større bro. Nye Messingsletta bru er en 125 meter lang stålplatebærebru med betongdekke. Strekningen var ferdig i oktober 2018, og ble offisielt åpnet 7. november 2019.
Det har vært tre tidligere bruer ved Messingsletta. En steinhvelvsbru ble åpnet i 1911 (samtidig med Rølielvbru ved Utskarpen). Brua var laget av kvadret naturstein, og var den gangen Nordlands lengste av denne typen.
Steinbrua ble i 1940 sprengt av norske og britiske soldater (slik tilfellet også var med Selforsbrua). Tyskerne lagde så en ny bru som var i bruk frem til 1952.
Den neste brua var Gamle Messingslett bru. Dette var en 47 meter lang og 66 tonn tung fagverksbru i stål, som ble bygd i 1952.
Gamle Messingslett bru ble revet den 15. januar 2020. Planen var å sprenge brua i to deler, trekke den opp på land og dele den i mindre biter, før den skulle transporteres til smelteverket i Mo i Rana. Sprengingen med ti kilo sprengstoff mislyktes, og brua ble i stedet delt i to av en gravemaskin.
Denne strekningen er 6,3 km lang, og går fra Messingsletta til Storvoll. Den nye vegen ble delvis lagt i en ny trasè. Strekningen var ferdig i oktober 2018,, og ble offisielt åpnet 7. november 2019.
Denne strekningen er 2,4 km lang. Veien følger delvis en ny trasè gjennom et nytt terreng. Strekningen var ferdig i oktober 2018,, og ble offisielt åpnet 7. november 2019.
Denne strekningen er 4,0 km lang og går hovedsakelig langs den gamle trasèen. En del bratte kurver og knappe svinger ble rettet opp. Strekningen ble åpnet før fellesferien 8. juli 2019, og ble offisielt åpnet 7. november 2019.
Denne strekningen er 10,5 km lang. Den følger hovedsakelig den gamle trasèen, men svinger ble rettet opp der det var nødvendig. Strekningen ble offisielt åpnet, sammen med fem andre parseller, den 7. november 2019.
Andre veiprosjekter
Veien gjennom Helgeland var opprinnelig bygget under lang tid og ble kjørbar hele veien fra Trøndelag til Salten i 1945. Veien var smal og svingete, og er blitt ombygd flere ganger.
E6 Helgeland nord var et av de største veiprosjekter langs E6 i Helgelands historie. I størrelse var det sammenlignbart med åpningen av ny vei mellom Bolna og Stødi på Saltfjellet den 14. september 1990, åpningen av Korgfjelltunnelen den 16. september 2005 og det pågående arbeidet med E6 Helgeland sør og E6 Kapskarmo–Svenningelv–Lien.
Andre prosjekter på E6
I september 1995 ble E6 lagt utenom bykjernen av Mo i Rana; på samme tid ble riksvei E12 lagt utenfor tettbebyggelsen på Gruben.
I 1996 åpnet fem tunneler mellom Korgen og Finneidfjord: Breivikhammer-, Nesset-, Nordmark-, Pytjehåjen- og Finneidfjordtunnelen.
I 2003 åpnet Illhøllia tunnel.
Åpningen av den 41 meter lange Dalselv bru i Dalselv er også verd å nevne.
Veier som er tilknyttet E6
Også veier med tilknytning til E6 har fått en oppgradering:
Legend
Legend kan vise til:
Mercyful Fate
Mercyful Fate er et dansk heavy metal-band som ble startet i 1981.
Bakgrunn
Da Kim Bendix Petersen ble med i punk metal bandet Brats ville han ikke synge punk, så de ble enige om å skrive mer heavy materiale. Bandet hadde kontrakt med CBS og hadde allerede gitt ut ett musikkalbum, men plateselskapet syntes nå at musikken var for heavy og nektet å gi ut plate nummer to. To av medlemmene sluttet i bandet, og de gjenværende bestemte seg for å starte bandet Mercyful Fate i mars 1980.
Den originale band-oppsettingen bestod av Kim Bendix Petersen (King Diamond) som vokalist, Carsten Van Der Volsing og Hank Shermann på gitar. Mens bandet spilte inn sin første demo traff de på Michael Denner som de tidligere hadde spilt sammen med i Brats, og som Volsing hadde erstattet i bandet, og resten av Denners nye band. De ble enige om å slå bandene sammen, og den nye oppsetningen ble Petersen, Shermann, Denner, Kim Ruzz på trommesett og Timi «Grabber» Hansen på bassgitar. De ga så ut sin første offisielle utgivelse, som var den selvtitulerte EP-en Mercyful Fate. Albumet er også kjent under navnet Nuns Have No Fun og ble gitt ut på det nederlandske selskapet Rave On Records (ikke forveksles med amerikanske Rave-On Records).
Mercyful Fate ga ut de to musikkalbumene Melissa (1983) og Don't Break the Oath (1984) før de ble oppløst i 1985. Albumene er kåret som #2 og #1 på Metal-Rules.com liste over «Top 50 Extreme Metal Albums». Gitaristen Hank Sherman var lei av at temaene hele tiden skulle dreie seg om satanisme og okkultisme, og det var intern strid i bandet om hvilken stil bandet skulle ha. Det endte med at King Diamond bestemte seg for å forlate bandet, og 12. april 1985 ga han beskjed til de andre. 13. april var det offisielt; bandet var oppløst. Sherman startet bandet Fate med en mer hard rock-orientert stil, mens King Diamond, Michael Denner og Timi Hansen bestemte seg for å fortsette i den samme stilen og dannet bandet King Diamond.
Bandet var en stor inspirasjonskilde for musikksjangeren black metal og har selv tatt del i det som ble kjent som «den første bølgen av black metal». Mercyful Fate har en egen sound som er ganske forskjellig bandene i den første og den andre bølgen av black metal, og deres image og tekster med satanistiske og okkulte temaer var helt nytt for publikum.
I 1992 bestemte Michael Denner og Hank Shermann seg for å gjenforene Mercyful Fate etter at King Diamond hadde fått høre materiale fra deres nye band Zoser Mez. Etter gjenforeningen har Mercyful Fate spilt inn flere studioalbum og turnert når King Diamond (bandet) har hatt «pause».
John Thomas
John Curtis Thomas (født 3. mars 1941 i Boston, død 15. januar 2013 ) var en amerikansk friidrettsutøver som konkurrerte i høydehopp.
Thomas hoppet som første mann over 7 fot innendørs allerede som 17-åring. I 1960 satte han verdensrekord tre ganger utendørs. 30. april 1960 hoppet han 2,17, én centimeter høyere enn Jurij Stepanov. 24. juni forbedret han rekorden til 2,18 og ei uke senere 1. juli hoppet han først over 2,19 og siden 2,22. Thomas var dermed favoritt til den olympiske tittelen under OL 1960 i Roma, men han kom på tredjeplass bak russerne Robert Shavlakadze og Valerij Brumel. Fire år senere, i Tokyo, vant favoritten Valerij Brumel. Begge klarte samme høyde, men Brummel vant på færre rivninger på lavere høyder.
Ku Klux Klan
Ku Klux Klan, ofte forkortet KKK og tidvis omtalt som «Klanen», er navnet på tre særskilte tidligere og nåtidige høyreekstreme organisasjoner  i USA, som har bekjent seg til ekstreme holdninger knyttet til såkalt hvitt overherredømme, hvit nasjonalisme og innvandringsmotstand. Den nåtidige manifestasjonen av KKK består av forskjellige splittede grupperinger og er ansett for å være en hatgruppe.
Det første KKK
Det første KKK ble grunnlagt i 1866 i Pulaski, Tennessee av veteraner fra konføderasjons hær. De tok navnet fra det greske ordet kuklos, som betyr krets eller sirkel for å understreke at dette var en «brødrekrets».
Selv om organisasjonen aldri hadde en organisasjonsstruktur over det lokale nivået, tok lignende grupper andre steder i sørstatene samme navn og metoder. Klan-grupperinger spredde seg over sørstatene som en opprørsk bevegelse gjennom rekonstruksjonsæraen. Som en hemmelig vigilantegruppe fokuserte Klanen sitt raseri mot radikale republikanere, og søkte å gjenopprette det hvite overherredømmet ved trusler og vold, noe som innbefattet mord mot svarte borgere og mot hvite republikanere. I 1870 og 1871 vedtok den føderale regjeringen Force-lovene som ble brukt for å forfølge Klanen. Dette førte til at Klanen fikk problemer og organisasjonen gikk under. Imidlertid, i 1874 og senere startet nye paramilitære organisasjoner som The White League og The Red Shirts nye voldsaksjoner for å hindre at folk stemte på republikanere og for å få republikanere ut av embeter. Dette bidro til at hvite konservative demokrater gjenvant politisk makt i alle sørstatene i årene før 1877.
Det andre KKK
Ku Klux Klan gjenoppstod i Georgia i 1915. Grunnleggeren var William J. Simmons, og det er dette Ku Klux Klan som i de neste årene ble en stor rasistisk organisasjon med ca. seks millioner medlemmer på sitt høyeste i 1920-årene. Formålet nå var å hindre økningen av katolikker, jøder, afro-amerikanere og andre innvandrere i USA. Klanen gikk også sterkt inn for innføringen av «The Volstead Act» i USA. Klanen rekrutterte demokratiske og, om i mindre grad republikanske medlemmer fra hele USA, og klanen stod sterkest i midtvesten da den nådde toppen av popularitetsbølgen. Dette i motsetning til den første klanen, som var et demokratisk sørstatsfenomen.
På denne tiden hadde KKK stor innflytelse i politikken, og da spesielt i demokratiske kretser. Mange fremtredende politikere var medlemmer. Populariteten falt før og under depresjonen, og organisasjonen ble oppløst under andre verdenskrig av James Colescott.
Det tredje KKK
Navnet Ku Klux Klan ble etter dette et navn tatt i bruk av forskjellige uavhengige grupper som kjempet mot Civil Rights Act i 1960-årene. Hatet mot katolikker har gradvis avtatt, og det finnes i dag egne katolske klangrupperinger. Katolikker som går inn i Ku Klux Klan blir imidlertid automatisk ekskommunisert fra den katolske kirke ettersom klanen er definert i katolsk kirkerett som en organisasjon som motarbeider kirken. I dag er navnet Ku Klux Klan for de aller fleste ensbetydende med hat og intoleranse, men enkelte små grupperinger tar det fortsatt i bruk.
KKK-drakter
Opprørerne i den første protestbevegelsen kunne opptre iført ulike masker og utkledninger, men de velkjente hvite KKK-kappene med spiss, konisk hette med øyehull er direkte inspirert av filmkostymene i D. W. Griffiths En nasjons fødsel (The Birth of a Nation). I den rasistiske storfilmen fra 1915 ble klansmedlemmene fra 1860-årene framstilt som mystiske hvite riddere i flagrende overkjortler, hjelmliknende hatter med spiss og ansiktsslør. Filmen vakte til live den gamle protestbevegelsen på 1900-tallet, en hatorgaisasjon som heretter tok i bruk hvite kjortler som vanlig medlemsdrakt, sammen med spiss hette med hull, et antrekk som tilfeldigvis likner de gamle katolske ordensdraktene med kjegleformet capirote i spanske påskeopptog.
Betri Bank
Betri Bank er en forretningsbank på Færøyene. Den er Færøyenes største pengeinstitutt og har hovedkontor i Tórshavn og filialer i flere færøyske byer og bygder. Den er også en av de eldste bankene i Kongeriket Danmark, ettersom den ble etablert i 1832 som Færø Amts Sparekasse. I 1965 tok den navnet Føroya Sparikassi. I 1992 ble virksomheten omdannet fra en sparebank til en forretningsbank.
I 2002 ble Føroya Sparikassi omdannet til et aksjeselskap og senere børsnotert på Island og i Danmark. I 2005 kjøpte sparekassen Kaupthing Banks avdeling i København, som ble omdøpt til Eik Bank Danmark. Banken kjøpte også Kaupthing Banks virksomhet på Færøyene og Skandiabankens virksomhet i Danmark. I 2006 skiftet hele Føroya Sparikassi navn til Eik Banki, som viste til det solide eiketreet, som i mange år har vært et felles symbol for sparebankene.
Banken ble hardt rammet under finanskrisen og ble i 2010 regnet som insolvent av Finanstilsynet. Banken måtte selge avdelingen i København og la seg kjøpe av den danske staten ved AS Finansiel Stabilitet. Færøyenes største forsikringsselskap, Tryggingarfelagið Føroyar, ble i 2011 hovedaksjonær og i 2015 eneeier i Eik Banki, som i 2017 tok navnet Betri Bank (færøysk for «bedre»). Etter overtagelsen har banken vært gjenstand for en omfattende skattesak, den såkalte Eik-saken.
Qatar under OL
Qatar deltok første gang i olympiske leker under Sommer-OL 1984 i Los Angeles, og har siden deltatt i samtlige påfølgende sommerleker. Qatar har aldri deltatt i vinterlekene.
Den danske kongeløse tid
Den danske kongeløse tid fra 1332–1340. Etter at Kristoffer II døde 2. august 1332, sto Danmark uten konge. Tilbake sto to ledere, grevene Johan av Holsten, som sto øst for Storebælt og grev Gerhard (grev Gert, Den kullede Greve) over Jylland og Fyn. Begge var pantherrer, de var i besittelse av mesteparten av det danske kongedømmet som hadde blitt pantsatt i en årrekke. De hadde lov til å utskrive skatter for å få dekket sine tilgodehavende fra landsdelene som var under deres kontroll som kreditorer. Skattene ble brutalt innkrevet av pantherrenes soldater med få skrupler, uten respekt for lov og dom. Også bønder som kunne betale, både de harde skattene og ekstraskatt, var utsatt for plyndring av de samme soldatene. Sivilbefolkningen led og gårder og landsbyer ble lagt øde etter hver som lovløsheten bredte seg. Det administrative systemet fortsatte med kongelig rettergang; danehoffet ble innkalt hver år. Men lovløsheten grep om seg med røverbander på ferde de fleste steder, mest i Nordjylland. Dessuten var sjørøveri mot skipsfarten vanlig.
Erik Menved
Med kongemordet på Erik Klipping i år 1286 ble Danmark kastet ut i en urolig tid med borgerkrig. Den nye kongen i Danmark, Erik Menved, var bare tolv år gammel. I formynderregjeringen var det betydelige maktkamper som førte til krig mellom Danmark og Norge 1288–1295. Ved Hindsgavlfreden i september 1295 måtte danskene innrømme de fleste norske kravene. Danskene måtte utlevere arvegods til Eirik II Magnusson og aksepterte at de danske fredløse skulle få vende tilbake uten konsekvenser for disses handlingene. Den unge kongen vokste opp til å bli en ekstra maktarrogant og ærgjerrig mann. Dessuten førte han en aggressiv utenrikspolitikk og brukte harde metoder i indre konflikter, bl.a. i striden med erkebiskop Jens Grand av Lund som hadde støttet de fredløse. En lang urolig politisk periode ble innledet.
Den aggressive utenrikspolitikken dreide seg om å bygge et nytt dansk imperium. Målet var å gjenta Valdemar Seiers bragder et århundre tidligere. I årene 1298 til 1307 hadde danskekongen kjempet seg til en dominerende posisjon i det nordlige Tyskland. Men krigsutgiftene ble større og større. Fra 1306 var det krig og motkrig mellom hertugene i Norge, Sverige og Danmark.
Den danske ekspansjonen i nordlige Tyskland ble mer og mer finansiert med lån i tillegg til skatter. Men Danmarks økonomiske kapasitet var bundet til det intensive landbruket som siden tidlig 1300-tall gjennomgikk den ene krise etter den andre fordi klimaet var i endring. Den varme perioden i middelalderen hadde begynte å ta slutt etter nærmere 500 år. Kaldere og dårligere vær påvirket landbruket som hadde hovedvekt på åkerbruk med hvete i større grad enn tidligere. De gode avlingene uteble år etter år. Dette tok ikke kongen hensyn til, men fortsatte å skattlegge bøndene på en måte som truet med økonomisk kollaps. Opprøret bøndene gjorde Det midtjyske bondeopprøret på Sjælland og Jylland i 1312-1313 ble slått brutalt ned av kongen. Det ble gjennomført massehenrettelser ved siden av at bøndene måtte betale for bygging av nye borger. Det ble også innført en ny ekstraskatt, guldkorn, basert på vurdering av åkrene.
For en improvisering av den danske krigsmakten på de nordtyske områdene iverksatt danskekongen en reform av leidangen med erstatning av oppbud for militær tjeneste med en beskatningsplikt for permanente stående styrker til sjøs og til lands som mer og mer besto av dyre leietropper. Disse gjerne med tysk opprinnelse lønnes med jord eller inntektene fra eiendommer gitt til dem for perioder eller med lån som gikk ut på pant i fast eiendom. De største långiverne som dessuten gjerne tilbyr deres militære kompetanse og ressurser, var de holsteinske grevene Gerhard og hans fetter Johan. Det var en vanlig finaniseringsmetode i samtiden, men som sett i en rekke konflikter rundt på Europa i løpet av 1300-tallet medført det ruin for de uheldige. Kong Erik Menved stoppet ikke opp og bare fortsatte å påføre det danske folket større og større byrder. De første avståelsene kom i 1313, den nye hertug Erik II av Slesvig fikk all krongods i hertugdømmet Slesvig som skilles ut fra kongedømmet Danmark.
Ærø ble pantsatt og gitt til markgrev Valdemar av Brandenburg ved 1315, men han valgt å støtte de tyske fristedene ved Østersjøen deriblant Stralsund som var angrepet av en stor dansk flåte på 145 skip. I det samme året 1316 startet en dansk borgerkrig mellom Erik Menved og hans bror, hertug Kristoffer av Halland og Samsø. Denne striden rammet Fyn som ble overført til de holsteinske grevene i det neste året som pantelen istedenfor lønn for deres tjenester ovenfor danskekongen. I de siste to år var kongestyret satt over styr for Erik Menved som hadde et ulykkelig ekteskap med tap av 14 barn. 13. november 1319 døde danskekongen uten en arving.
Kristoffer II
Med sine siste ord advart Erik Menved det kongelige rådet mot å sette den svake og inkompetente hertug Kristoffer på tronen. Men stormennene som utgjorde det kongelige rådet, fulgte ikke advarselen i deres maktkamp om å sikre seg flere privilegier og større rikdom på bekostning av kongestyret. Under kongevalget måtte hertugen underskrive en hard håndfestning som begrenset hans makt som konge fra 25. januar 1320. Men det danske aristokratiet var kommet for sent ut, store len var underlagt fremmede som nektet å oppgi disse.
Kristoffer II gikk i krig med hertug Henrik av Mecklenburg over byen Rostock og får mange tyske stormenn på sin side mot løfter om belønninger i 1322. En mecklenburgsk invasjon av Skåne ble slått tilbake, men på en høy pris for danskene. Ekspansjonene siden cirka 1300 hadde ledet den nye kongen inn i en forvikling uten slutt. I Danmark mistet han kontrollen over stormennene og erkebiskop Esger Juul av Lund som kom ut i opposisjon. Rügen som hadde vært underlagt danskekongene siden 1168, gikk tapt uten motstand etter det gamle fyrstehuset dør ut i 1325. Det danske imperium begynte å smule opp.
Ved maktovertakelsen hadde grev Gerhard fått kontroll over det danske landet gjennom kong Valdemar 3. Eriksson, som riksforstander betvunget holsteineren seg den politiske makten og hans fetter Grev Johan som hersket fra Plön over sin del av det holsteinske hertugdømmet får Femern, Lolland og Falster i pant. Gerhard etter Slesvig med Sønderjylland var skilt ut, tok selv kontrollen der. Som takk for støtten får Ludvig Albrektsen Skåne og Blekinge mens Laurids Jonsen var gitt Langeland.
Grev Gerhard utskrevet nye skatter på Sjælland som startet det første danske opprøret mot fremmedstyret. Dette ble knust av holsteineren med den sjællandske adelens støtte i slaget ved Thorslundebro 14. september 1328. I 1329 var danskene kommet ut i opprør mot både tyske panteherrene og danske adelige som hadde helt gått på tvers av etablerte rettspraksis. Grev Johan byttet side under borgerkrigen mellom kongene og støttet Kristoffer II som selv slaktet en bondehær ved Vordingborg. Kristoffer II med grevens støtte tok opp kampen med grev Gerhard som i februar 1330 valgt å inngå et forlik.
Kristoffer II ble igjen enekonge etter Valdemar 3. Eriksson avsagt seg kronen og ble hertug av Slesvig på nytt. Forliket medført overførselen av landsdelene Femern, Sjælland og Skåne som pantelen til grev Johan som belønning mens grev Gerhard overtok Fyn. Freden i februar 1330 hadde delt Danmark i to, landet øst for Storebælt var pantsatt til grev Johan og landet vest for Storebælt til grev Gerhard. All kongestyre var gått bort selv om administrasjonen forble intakt for det danske kongedømmet. Men grevene forhindret ikke danskekongen fra å bringe landet under et nytt interdikt for åtte år som i 1298 til 1301. Som forrige gang var en biskop utsatt for mishandling.
I 1331 startet en ny krig mellom grev Gerhard og Kristoffer II Under det avgjørende slaget ved Lohede 29. november 1331 vant grev Gerhard en viktig seier om herredømmet over Danmark, under flukten mot Kiels forulykket kongens eldre sønn Erik, dør senere av sårene. Hans andre sønn Otto ble dessuten tatt til fange av de danske stormennene og holsteneren. Den 10. januar 1332 måtte danskekongen sluttet fred med greven som får Jylland og Fyn i pant for 100 000 mark sølv. Samtidig verdsatt grev Johan sine områder til 100 000 mark sølv.
Forlatt av alle, dro Kristoffer II til Falster og dør den 2. august 1332, etterlatt seg et land i hendene på stormennene av både tysk og dansk bakgrunn med de to grevene av Holsten på toppen. Landet som var delt i to dominerende områder underlagt de mektigste panteherrer, hadde blitt delt mellom stormennene og herrer av borg som len som overtok skattleggingen og innkrevingen av utgiftene fra samfunnet.
Skåne og Jylland
Det tyske hardstyret vekket mye forbitrelse som kom tydeligste fram med skåningenes opprør mot grev Johan som hadde sendt sine soldater dit for beskatning av folket. 300 tyskerne inkludert barn og kvinner ble massakrert av skåningene inni Lund domkirke. Erkebiskop Karl Eriksen Røde umiddelbart dro med en anmodning av de skånske stormennene til Kalmar om hjelp mot grevens hevn.
I Kalmar satt den unge kong Magnus Eriksson av Sverige og Norge som straks etter sendt en hær til Skåne etter møtet den 17. juni 1332. Grevens straffeekspedisjonen ble stoppet uten strid. Etter forhandlingene innløste kong Magnus Eriksson panten på de øst-danske landsdelene mot 34 000 mark sølv eller sju tonn sølv som med nåtidens økonomiske verdi svarer til flere hundre millioner kroner. Magnus Eriksson ble hyllet på Skt. Libers høj til konge av Skåne som var nå i personalunion med Norge og Sverige.
Den siste gjenværende kongesønnen i voksen alder, Otto, hadde sluppet ut av fangenskapet og inngikk en avtale med Ludvig av Brandenburg om hjelp mot Estland som belønning. I året 1331 startet han en krig på Lolland og senere i Jylland. De jyske stormennene og bøndene sluttet seg til tronpretendenten som gjør krav på kongeverdigheten etter sin far.
InfoWars
InfoWars er en amerikansk nettside og radiokanal som sprer meninger, konspirasjonsteorier og falske nyheter fra et ytre høyre politisk standpunkt. Nettsiden ble startet av Alex Jones i 1999, og er registrert som "Free Speech Systems LLC". I april 2022 søkte InfoWars om konkursbeskyttelse.
Innholdet lages på en ukjent lokasjon nær Austin Texas. Siden hadde i 2020 mer enn 10 millioner besøkende hver måned, der ca 68% var i USA. InfoWars er blitt omtalt som den 4. mest antivitenskapelige nettsiden som finnes.
Den danske kongeløse tid
Skåne og Jylland
Utover årene spredte lovløsheten seg gjennom landet, forvansket forholdene for kjøpmenn som ble utsatt for plyndring, forsøk på svindel og regelrett sjørøveri, de tyske soldatene hadde blitt herrer over store områder uten et overhode som kunne underlegge disse et effektiv kontroll for å avverge maktmisbruk og utplyndring. Hanseatene ble spesielt utsatt for dette og kom i mistillit med grev Gerhard både over de danske forholdene og sjørøveriet som var fra grevens egne rekker av soldater utplassert på de danske borgene. Situasjonen hadde begynte å komme utenfor enhver kontroll og etter hertug Valdemar av Slesvig ble myndig i 1336, brøt han helt med sin formynder som stod snart alene mot et sterkere parti av stormenn som ønsket en ny konge. Hertugen besluttet seg om å støtte den unge mannen Valdemar som fremdeles har krav på arverett til kronen som kongesønn etter Kristoffer II
InfoWars
Alex Jones er grunnlegger og redaktør for InfoWars. David Knight, Harrison Smith og Owen Shroyer har hatt egne programmer.
Den danske kongeløse tid
Niels Ebbesen
I 1339 var urolighetene på Nørrejylland blitt så stor at det var snart uproduktiv for grev Gerhard og hans menn at han besluttet seg om å bytte om denne landsdelen mot Sønderjylland som var fremdeles underlagt hertug Valdemar av Slesvigs kontroll. I 11. februar 1340 tvunget grev Gerhard sin nevø til å gå med på byttet. Men først måtte opprøret på Nørrejylland som hadde brutt ut, knuses. Med 11 000 mann dro grev Gerhard sammen med sine sønner Heinrich og Claus nordover gjennom den jyske halvøya i våren 1340. Mens sønnene med 7 000 mann herjet på landet, innkvartert greven seg i Randers med 4 000 mann.
InfoWars
Konspirasjonsteorier
InfoWars støtter konspirasjonsteoriene rundt Den nye verdensordningen at Bill Gates forsøker å ta over verden, eller at amerikanske myndigheter kontrollerer været.
Den danske kongeløse tid
Niels Ebbesen
I 22. april sluttet Gerhards sønnene forlik med Valdemar kongesønn som sammen utarbeidet traktaten i Spandau ved Berlin der avtalen mellom greven og hertugen av Slesvig ble modifisert om til en tillatelse av et kongevalg for en ny konge. Valdemar skulle giftet seg med grevens datter Elisabeth, men han byttet denne bestemmelsen om for et giftermål med hertug Valdemar av Slesvigs søster Helvig en måned senere. Med Helvig som sin kone fra pinsen får han medgift på 24 000 mark sølv.
Den 24. juni 1340 hylles Valdemar IV som konge av Danmark. I de neste tjue år skulle den nye kongen reversere prosessen i landet for en gjenforening av landsdelene som hadde blitt pantsatt for en sum på til sammen 200 000 mark sølv. Han var avverget av Spandau-traktaten fra å støtte det jyske opprøret med Nils Ebbesens ledelse. Dette ble slått ned under et fryktelig slag ved Skanderborg 2. november 1340.
InfoWars
Konspirasjonsteorier
InfoWars lanserte også teorien om at masseskytingen ved Sandy Hook barneskole i 2012 var juks. Foreldrene saksøkte Alex Jones, som måtte betale 100000$ i erstatning, og flere søksmål kan komme.
I 2015 var Donald Trump gjest. Trump sa om Jones at "ryktet ditt er utrolig. Jeg vil ikke skuffe deg."
InfoWars driver nettbutikk, og 9. april 2020 fikk de en advarsel for å promotere tannkrem og munnskylling som påstås å forebygge eller motvirke COVID-19.
InfoWars har hevdet at ulovlige immigranter stemte ved valget i 2016, og at valget i 2020 var manipulert. 6. januar 2021 publiserte InfoWars en video av Jones som sa: "Vi må forstå at vi er under angrep, og vi må forstå at dette er 21-århundret krig og få på oss utstyret." Jones finansierte arrangementet som endte med stormingen av kongressbygningen. Like etter hevdet InfoWars at Antifa stod bak ulovlighetene.
Utestenging
I 2018 stengte Facebook Alex Jones side i 30 dager for hans hatefulle ytringer mot Robert Mueller. YouTube fjernet like etter alle kanaler relatert til InfoWars. Apple App Store, PayPal og Google Play har også utestengt InfoWars for å spre feilaktig og skadelig informasjon om koronaviruset i 2020.
Aminath Rouya Hussain
Aminath Rouya Hussain (født 1. september 1990) er en maldivisk svømmer.
Hun representerte Maldivene under Sommer-OL 2004 i Athen, der hun ble utslått i forsøksheatet på 50 meter fri.
Pubibrotica
Pubibrotica er en slekt av biller som tilhører familiegruppen bladbiller (Chrysomelidae). Det er kjent én art.
Utbredelse
Arten er utbredt i India.